ايه اخبار الواجب؟ مين جاي صايم؟ يومين. صايمين. صايم؟ ما احنا معنى قراية القرآن يومين. عشان نحلل تحليل صايم فمنعنا قراية القرآن النهاردة وامبارح. طيب الناس اللي جاية صايمة وبقالها يومين ما قريتش قرآن. عايز اعرف احساسكم ايه
طبعا ماشي ماشي. مش سهل حاسة بايه شغالة في اليوم. كزا مرة رحت فتحت المصحف ورحت قفلته تاني. كنت بتحاولي اه؟ اه ان انا بقرا وبعدين واحنا صغيرين قلت لا خلاص انا
كويس. حاسة ان في حاجة اليوم يعني انا حتى مسلا بعد ما صليت العشاء امبارح اه قعدت خلاص ودعيت الدعاء على اساس ان انا اقعد اقرا وعدت تاني برضو يعني حاسة ان في حاجة غلط. نعم. طب الحمد لله في مين تاني عايز يقول حاجة
حد حس انه مخنوق؟ كويس هتحس انه جعان هفتان ها اوكي كويس. طيب هو هو ده كان المقصود. خلينا دلوقتي نعرف بسم الله الرحمن الرحيم. الحمد لله والصلاة والسلام على رسول الله. نعرف بقى احنا واقفين فين
لزلك اهداف التربية الايمانية اول مرحلة منها اني اوصل لمرحلة تمكن اليقظة من القلب. يعني ايه؟ يعني القلب يصحى يصحى ازاي؟ يصحى خالص تمكن اليقزة ان يحيى يصحى بالفعل. ممكن واحد بيصحي حد يقول له ايه؟ آآ مصطفى مصطفى اصحى. فيقول له
اها فيه ايه ؟ قل له اصحى. قل له طيب لو ما استناش وراه او فضل وراه لغاية ما يقوم من من السرير. ممكن مصطفى ده ينام تاني فاحنا المرحلة الاولى ان احنا نمكن اليقظة من القلب. يعني نصحي القلب تماما. المرحلة اللي بعدها اسمها
الولادة الثانية القلب يتولد. مرة اخرى. آآ من جديد بدون هوى. يعني قطع حبال الهوى هو عارفين ده طفل بيتولد فبيقطعوا الحبل السري بينه وبين الام. هو ده قطع خالص العلاقة بين القلب وبين الهوا
دي مرحلة اعلى. المرحلة التالتة الوصول الى القلب السليم. يعني ايه؟ يعني ان تعبد الله كأنك تراه دي مرحلة عالية جدا بيسموها الوصول الى الله دي اعلى المراحل الوضع الحالي بقى بعد نهاية الدورة الايمانية. الناس جابت طبعتوا وحليتوه وحطوه برة ها؟ ها
بالنظر في الحاجات في الاوراق بتاعة قبل كده والمجموعة اللي قبليكم وكلام الناس اللي قبليكم ان في تطور يعني انا اعتقد بعد تمن اسابيع كلكم انتم حلو ديت شفت ان في تطور من ناحية الورع. من ناحية ان الدنيا صغرت في عين الانسان ولو شوية
في ناحية ان انا اصبحت اكتر تسامحا مع ناس. يعني حصل تطور في اخلاقي. حصل ان انا بقى عندي توجه ايجابي شوية ناحية العبادات. النوافل الناس اللي كانت ماشية على حرف كده. كان يدوبك ماشية على الحرف. بس هو خمس صلوات خمس صلوات
رمضان يبقى رمضان. بقى ممكن بحد بيصلي النافلة بيقدم على صوم ممكن يوم نافلة او كده آآ عرفت ان بعضكم ابتدى يتعلم محكمة اللوا وكتير منكم جو لي قبل ما ابدأ وقالوا لي هنعمل ايه احنا كده خلصنا يعني مش مش هنقعد تاني جلسات دروس علم طب نحضر لمين؟ طب
تنصح بايه؟ عايزين ازا فيه اقبال على حضور جلسة علم. التطور ده له معنى. ازا كنت بتشعر بالحاجات دي او بعضها. وعايز تعرف ايه اللي حصل لك. اللي حصل هو ان القلب المزلم ابتدى يخش جواه بصيص من النور
القلب مظلم. ابتدى يخش النور جوة القلب وربنا سبحانه وتعالى بيقول اومن كان ميتا فاحييناه وجعلنا له نورا يمشي به في الناس. فانا بدأ النور تخش القلب بتاعي لكن اهم حاجة اياك وان تغتر. لان اللي انت فيه دلوقتي هو بدايات يقظة القلب. انت لسه قلبك في مرحلة اللي هو ايه
آآ انك بتصحيه مصطفى مصطفى في مصطفى بيعمل ها ها فيه ايه؟ هو انت في المرحلة دي دلوقتي ازا ازا اتغريت ازا آآ توقفت عن اداء الواجبات بتاعتك والاوراد بتاعتك
فالناس دلوقتي هتبقى نوعين. النوع الاولاني هيفرح بالمرحلة اللي هو وصلها. من التحسن الايماني وهيكتفي بزلك في الحالة دي الظلمة ترجع تاني شوية شوية الى القلب الهوا هيرجع تاني شوية شوية يتمكن من القلب
هيحصل فتور ويحصل قسوة للقلب. وربنا بيقول فطال عليهم الامد فقست قلوبهم. فقسوة القلب كانت نتيجة طول الامد. فانت ما ما ينفعش بقى تاني تنام عشان خاطر ما يرجعش تاني الظلمة الى القلب. طبعا لو حصل نوم
الواحد ممكن يرجع اوحش من الاول. عشان تبقوا عارفين. ولكن ما فيش شك الواحد بيبقى عارف الطريق ايه. خلاص انا عارف كويس ان انا لما بتعب ويجي لي الوجع ده باخد الدواء الفلاني. فبقيت عارف ان
هو القرآن الكريم. ولكن وليه؟ وليه انا دلوقتي هفطر واترك نفسي في مجموعة منكم هتشمر عن ساعة الجد بقى هيبدأ يعرف ان دي بداية الرحلة. التمان اسابيع اللي فاتوا دول دول كانوا زاد ايماني. فيول كده بنزين انا حطيته عشان ابدأ رحلة
واحد طالع شرم الشيخ بيفول الاول. مش يقول لك في الطريق بياخد تاني ايه ده انت الطريق الطويل اوي فرضنا اول بنزينة جات لك بعد ما بنزينك يخلص فول شوية فول الاول واطلع. نفس الكلام. انت دلوقتي مفول. ابدأ بقى الطريق. ابدأ الرحلة. مش استهلك البنزين ده في اللفلة
جوة البلد ابدأ الرحلة بتاعتك نحو الله. تبدأ الرحلة بتاعتك نحو القلب السليم اعرف ازاي ان انا وصلت او ان النور دخل قلبي، عليه الصلاة والسلام، كان بيقرأ الاية افمن شرح افمن شرح الله صدره للاسلام فهو على نور
في الرب. فالصحابة قالوا له يعني ايه ينشرح الصدر فقال لهم اذا دخل النور القلب انشرح وانفتح فقالوا له طب وما علامة ذلك؟ نعرف منين ان النور دخل القلب؟ قال الانابة الى دار الخلود
الى الاخرة والتجافي عن دار الغرور والاستعداد للموت قبل نزوله. ازا العلامات دي هي ان انا بدأ يحصل عندي ان الدنيا تقل في نزري. وكتير مننا دلوقتي بدأت من عندهم ان الدنيا تقل
ادوني المال التعامل مع المال البخل الناس اللي عايزة وهي بتتعامل تاخد احسن سعر في كل حاجة ولما تعامل الناس ما تديش حد حاجة. اللي هو عايز ياخد حقه تلات متلت ومش عايز يدي الناس حقوقها
ده بدأ يقل عندنا. التمسك بالبراند نيمز والتمسك الكلام ده بالمرسيدس والكلام. التمسك لازم يكون عندي هو ده املي هو ده خطتي عشان اوصل يبقى عندي الحاجات ديت ده ابتدى يقل عندنا شوية
ماشي التجافي عن دار الغرور هو ده. اللي هي الدنيا. والانابة الى دار الخلود والاستعداد للموت. يعني بمعنى ان بدأ الواحد يفكر في الموت. ان شا الله مرة في اليوم. بافتكر ان انا هاموت
وهابقى زي الناس اللي خلاص آآ دفناها دي من آآ من شهر واتنين وتلاتة من قرايبنا وصحابنا وهما دلوقتي الله اعلم شكلهم ايه فالواحد يبدأ يفكر في الموت اكتر شوية
وده ابتدى عندنا ان انا ممكن مرة كل يوم كل اتنين يجي لي هاتف ان انت هتموت اول مرحلة بقى دي اللي هي التمكن اليقزة من القلب احنا لسه ما وصلنالهاش
احنا في بدايات اليقزة اول مرحلة اللي هي ان القلب يستيقز تماما انا قد بعضكم يكون وصل لها لكن انا ما اعتقدش لسه. دي مرحلة هتاخد سنة من دلوقتي عشان تبقوا عارفين. من ست شهور لسنة
ماشي؟ عشان تعرف انت استيقزت. طب اعرف ازاي استيقز قلبي ولا لأ فاكرين اول مرة جينا فيها اما قلت لكم تخيلوا ان وانتم مروحين العربية اتقلبت وجه ملك الموت يقبض روحكم
وانتم طلبتوا منه ايه يديكم مهلة اربعة وعشرين ساعة هو مش هيدي مهلة لكن قلنا تخيل انه قال لك اوكي. حاضر. هيجي لك بعد اربعة وعشرين ساعة. الاربعة وعشرين ساعة دي هتعمل فيها ايه؟ وقل
اكتبوا قائمة الامنيات صح في الاربعة وعشرين ساعة دي لو انت قاعد مكان يوم الاربعة وعشرين ساعة. ايه الامنيات اللي تتمنى انك تعملها؟ اكيد مش هترجع تتفرج على التليفزيون. هتقوم الليل
تصحى تاني يوم صايم وهتمسك التليفون وتكلم عمك وخالك وابن عمتك وابن خالتك اللي انت مقاطعهم. فهتوصل الارحام المقطوعة ما انت مش هتموت بقى وانت قاطع رحم وهتزبط نفسك وتطلع الحقوق واللي عليك
وبالزيادة وهتتصدق وتطلع جزء من مالك فين تقصد ايه؟ فعندك حالة معينة هتبقى دي قائمة الامنيات. هتحافظ على الصلاة الفجر في المسجد كل ايه ايه هي امنياتك ايه اللي تعمله؟ اكيد لو قرينا قائمة الامنيات النهاردة ان احنا لسه ما وصلناش
لجزء كبير منها. مع بعض بدأ يتحقق وبعضها لسه. لما تحققها كلها انت وصلت لان اليقظة تمكنت من القلب. انك خلاص انت دلوقتي اليقظة تمكنت. عارف انك ممكن تموت في اي لحزة. لكن ده لسة ما حصلش
فما ينفعش انك تتغر بالمرحلة اللي انت فيها ماشي؟ خلي بالك انت في مرحلة دلوقتي هنواظب ان شاء الله من ست شهور لسنة من دلوقتي توصل لمرحلة التمكن اليقظة من القلب دي. ولكن بانك بتعمل الواجب بتاعها كويس. وفي نفس الوقت
انتم ما بتبوظوش بقى. ما هو انت العين اللي بتنظر في المصحف مش هينفع تنظر على الحرام مش هينفع تفتح حاجة وحشة وتتفرج عليها مش هينفع تبقى قاعد بتتفرج على مسلا محمود سعد في في قناة النهار ومستعبط مش عارف ان بعد كده جاي برنامج مش عارف اللي فيه
واحدة لابسة مش عارف ازاي! ما ينفعش بقى خلاص ما هو ما ينفعش نفس العين اللي بيدخل منها قرآن يخش منها حرام يا جماعة ما تبوظش نفسك ما تبهدلش نفسك. بالظبط اكنك عملت طاجن ام علي
وروحت رامي فيه نقطة زفت او حبر خلاص بازت هيترمي كله هيترمي بالزبط ده اللي بنعمله. خلي بالك المحرمات بتدخل بتبوز الحاجات اللي انت عملتها وجهد شهور. عشان متع يعني مدتها سواني
طب وليه خلي بالكم قوي من الحكاية دي. خصوصا بيقول تعرض الفتن على القلوب. كالحصير عودا عودا. فتن الدنيا تبتدي تتعرض على الواحد عودا عودا. ايما قلب اشربها نكتت فيه نكتة سوداء
اول ما تعمل حاجة من الحاجات الحرام دي نقطة سودا القلب اللي كان ابيض ده راح اتك نقطة سودا جنبها نقطة جنبها نقطة جنبها نقطة يبتدي يسود حتى وايام قلب رفضها نكتت فيه نكتة بيضاء. وانت يا بتنضف قلبك من الران الران
بل ران على قلوبهم ما كانوا يكسبون. القلب عمال يصدي انت بتنضف بتعمل بوليش او عمال تصدي فيه. هو ده قلبك. راعي بقى الحالة القلبية بتاعتك حتى تصبح القلوب حاجة من اتنين على قلبين
يا اما قلب ابيض خالصا قلب عامل زي اللبن كده. او قلب اسود مربادا كالكوز مجخيا الكوز مجخيا يعني كوز مقلوب الكوز زمان كانوا يسخنوا في الكوز. فالنار تهبد قعر الكوز. فيبقى قعره اسود
اسود مربادا كالكوز مجخان. زي ما يكون كوز مقلوب انت شايفه اسود. حتى في في الصعيد يقول لك قلبه عامل زي قعر الحلة يعني ايه جعر الحلة؟ انتم الحلة بتاعتكم تيفال ما انتوش فاهمين يعني نهار الحلة. الحلل زمان ما كتش كده كانت تبقى اسود مهبب بمهببة
خالص من من النار الايه؟ اللي عليها. هو ده. القلب يبقى اسود خالص. او قلب نضيف ايه المشكلة في الاسود القلب اللي هو الكلكوزي مجخيا دوت انه لا يعرف معروفا ولا ينكر منكرا. يبقى
قلبي بيتجرأ على الحرام بينتظر على فكرة ممكن المسلم يقع في غلطة. يقع في معصية بس ما بيخططلهاش. ده بيتزحلق فيها خلاص في سكته متزحلق يتوب وينوب الى الله وايه وهكزا. ازا
انا دلوقتي عايز انمي الايمان لغاية ما تحصل عنده اليقزة لما يحصل يقظة القلب دي لما يحصل ان انا قايمة الامنيات دي متنفزة ومعمولة معناها ان اصبح مساحة حب الله في قلبي اكبر من مساحة حب الدنيا. احنا حاليا في مرحلة
نمو حب الله في قلبنا. ليه؟ ما انا لما حد اقول لحد يعني يعني حاسس بايه؟ انك ما قرتش قرآن بقى لك تمانية واربعين ساعة قل لي مخنوق مخنوق ليه ؟ عشان ما سمعش كلام حبيبه. يبقى ازا حب الله زاد عنده. فلما حبيبه
ارفع عنه كلامه يومين ابتدى يتخنق. هو ده اللي احنا عايزينه حفتان اليوم مش مزبوط ده معناه مساحة حب الله بتزيد عندنا. بس هي لسة ما وصلتش انها تبقى اكبر من حب الدنيا. لسة الدنيا ايه
اكبر شوية. لكن تمكن اليقظة من القلب ان حب الله يبقى في قلبي اكبر من حب الدنيا. خلي بالك بقى ايه يعني ايه يعني على المستوى الافقي والرأسي رأسي يعني
قوة حب الله عندي بتزيد افقي يعني في جميع المشاعر في مشاعر الرضا في مشاعر الحب في مشاعر البغض في مشاعر الانابة في مشاعر التوكل كله. ده هيجي امتى بالمواظبة. الناس اللي مواظبة بقى لها شهرين معنا كمل. كمل نفس الواجبات بتاعتك
ومش ده مش واجب دورة ايمانية ده واجب نحو نفسك نحو قلبك انك بتقرا كلام ربك وبتتأثر. بتقرا الاوامر صيغة الامر اكنها امر لك انت شخصيا لما ربنا يوجه امر بصيغة امر. يعني بيقول لي يا فاضل اعمل كده. يا دينا اعملي كده. يا لؤي اعمل كده. ده امر من الله في
القرآن نازل لي. قصة دي معناها ان ربنا بيقص علي القصة دية عشان انت يا فاضل وانت يا سناء وانت يا مصطفى تاخدوا العبرة من القصة ديت. مش ده قصة نازلة لجيرانا؟ لأ ده كتابك انت. نازل عليك انت نازل لك انت
تعامل افضل كمل في التعامل مع القرآن على انه نازل لك انت باوامر موجهة لك ويليه بعد كده الازكار. يليه بعد كده الادعية والمناجاة والتأمل الحاجات دي. لكن طبعا الوزن
اقوى اقوى وزن وزن القرآن. ده مهم جدا. طيب انا ممكن القروض تفطر تمل. المهم عندي التدبر. انا ممكن مرة يوم في الاسبوع مش قادر يعني اقرا من المصحف انا اسمع قرآن واتدبرش ما اسمعش الاقي واحد بيقرا حدري
لأ اسمع واحد بيقرا بالراحة. وما ركزشي مع جمال الصوت. لو لقيت ان القارئ صوته حلو زيادة عن اللزوم وبياخدني من تدبر في المعنى لأ مش مهم القرض بسمع قارئ غيره
وكان اسمه عبدالباسط كان اسمه الشاطري، وكان اسمع آآ العفاسي. ما يكونش حد بيقرا بسرعة وحد بيديني فرصة اني اتدبر في الكلام. نوع ايه المشكلة؟ ما هو اكل فيه انواع. فيه واحد بياكل حلو. واحد بياكل حادق. واحد بياكل مش مشكلة. لكن المهم ان الوجبة القرآنية تكون وجبة يومية
وبتدبر. خلاص بقى قراءة بدون تدبر دي خلاص دي الى لا رجعة قراءة بتدبر وبفهم هنا التدبر معناه اني بفهم واشوف ايه المطلوب مني من الاية انا شخصيا هعمل ايه في الاية دية؟ هتغير من حياتي ازاي
ماشي؟ ازاي اعرف بقى ان اليقظة تمكنت من قلبي؟ قلنا لما تلاقي قائمة الامنيات اللي انت كتبتها اول يوم لما جينا هنا هو اتحققت يبقى انت كده وصلت لاول مرحلة اللي هي يقظة القلب. القلب استيقظ
كمل بقى لو وصلت لها ودي انا بتوقع ممكن الناس توصل لها في ست شهور. سنة بالكتير. لو مكمل صح وبتبعد خلي بالك. بتبعد عن عنك النكت السوداء. ما هو انت انت شغال في الورد بتاعك. وفي نفس الوقت عمال تتنكت نكت سوداء في قلبك. ما هو انت ده شغال في
التليفزيون وده شغال في المش عارف ايه ومناظر في الشارع وبتاع لأ لأ لأ ابعد عن الكلام ده هنا لو انت مكمل ومخلي بالك ومراعي ده طب لو انا متعرض للحاجات دية انا ازود من الجرعة بتاعة الواجب بتاعي شوية
هزود من الجرعة. واحد بيشتغل معنا واحد بيشتغل مسلا ايه في خلاص هو في قلب القصة دي هيعمل ايه ؟ ايوة يا اخي عادي الاخوة اللي قاعدين معنا. هيعمل ايه الراجل! ازا زود الجرعة بتاعتك. انت محتاج آآ دبل دوس
اه والله محتاج دوس عالية هو كده فهو ده النقطة. ازا انا هقدر اوصل بازن الله لو كملت بعد يقظة القلب ان قلبي يتولد ولادة اخرى بقى هو اني بقطع حبال الهوا تماما. يصبح الحاجات دي بالنسبة لي فعلا الواحد يبص يشوف حد كده خلاص يعني مش حاجة حلوة
عنها لا لا لا الشيطان الشيطان بيجوا لنا ناحية النار. لما اوصل لمرحلة اني اشوف مسلا الحاجة اللي انا دلوقتي بقى عندي واحد مسلا آآ يعني يعني بيضطر يقاوم عشان يعني ما يبصش عليها. لا مع الوقت الواحد يشوف المعصية هي حاجة بتجر الواحد ناحية النار. هو ده الايه؟ قطع
حبال الهوا خلاص الهوا اتقطع واحد بيميل ناحية الكسل مسلا. حب الكسل مش عايز يقوم يصلي الفجر عنده صراع كل يوم عشان يقوم يصلي. وبيقوم يصلي كويس. يقظة القلب امتى؟ لما هو ايه؟ مستني
يعني يعني اول ما يسمع الادان اول ما المنبه بيقوم بيضرب قبل المنبه ما يكون اتقفل طول ما هو واقف وقافل خلاص الموضوع بالنسبة له بقى اصبح حاجة يعني ايه اصلا هنام من غير ما اصلي يعني؟ ازاي يعني؟ ازاي يعني
خلاص اصبح هنا دي يقظة تامة الولادة الثانية بقى قطع كل العلاقات دي معناها ان مساحة حب الله في قلبي اصبحت طاغية على قلبي اصبحت الدنيا حقيرة جدا في نزري
هنا بيصبح قلب رقيق. يتأثر بموعظة بسهولة اسمع بس كده سيرة المود اسمع بتاع يبكي. بقى الواحد ساعتها يعني دي الواحد يسجد وقلبه يسجد معه. يعني يقول لك الواحد يحس ان قلبه بيسبقه في السجود
القلب نفسه يسجد ودي مرحلة من المراحل العالمة بتاعتها استقامة اللسان. اللسان اللي ما يجيش سيرة الناس خالص ولا حتى الناس الوحشة هو مش عايز ياخد ولا اي فرصة في ان هو
ياخد اي وزر لا يستقيم ايمان عبد حتى يستقيم قلبه. ولا يستقيم قلبه حتى يستقيم لسانه دي من علامات الولادة التانية. الاستقامة. كل حاجة واللسان خاصة عشان الناس ايه اللي بتقعد تضحك على بعض وتتريق على فلانة اللي بتيجي الشغل بالشبشب ابو وردة ومش عارف ايه ممكن تكون احسن منك
احسن منك وغالبا هيحصل منك حاسة انك اتشتمت دلوقتي ؟ حاسة ان حاسة ان انا اهنتك ؟ لأ خالص لو انت حاسة انك اتهانتي يبقى انت عندك مشكلة يبقى انت ممكن جدا خلوا بالكم من حاجة. ان قراءة القرآن دي
اللي عملناه بقى لنا تمن اسابيع جوانا صنم. ابتدينا نعبده هو نفسنا ايه ده! ايه ده! خل بالك من كلامك. ليه؟ هو انا قلت ايه غلط؟ بيقول لك غالبا احسن منك. ايه المشكلة؟ ما ينكر احسن منك
ما بتعبدش صنمك خالص عشان كده ربنا بيقول واذا قرأت القرآن فاستعذ بالله من الشيطان الرجيم. مش آآ الحمد لله انا بقرا الورد كل يوم ساعة فرحان بنفسك اوي احمد ربنا. هو ربنا اللي من عليك بكده
ما تنميش صنمك خلي بالك انسب كل حاجة لله. الحمد لله بفضل الله ربنا مخليني مواظب على الورد. ربنا اللي مخليني مواظب على الورد. انت ولد حاجة من غير ربنا
ولا حاجة من غير ربنا. وده اللي بنقوله الدنيا تقل معناها ان انا ما اقيمش الناس على اساس الدنيا في ناس بتقيم الناس على اساس الدنيا المرحلة اللي بعد كده والاعلى القلب السليم. خلاص واحد عنده القلب السليم. ان تعبد الله كانك تراه
ده اللي هو بيستوي عنده بقى ان يحصل له حاجة كويسة او حاجة وحشة. الاتنين بيستووا عنده. لان الدنيا نفسها بقت حقيرة ومش فارقة لكل شيء حقيقة. الحديث عليه الصلاة والسلام. وما بلغ عبد حقيقة الايمان. حقيقة الايمان ايه بقى؟ حتى
اعلم ان ما اصابه لم يكن ليخطئه. وما اخطأه لم يكن ليصيبه اللي حصل ده كان لازم هيحصل. واللي ما حصلش ده ما كانش ممكن هيحصل لان ربنا مش كاتبه. فيستوي عنده كل شيء
حصل له حاجة حلوة حصل له حاجة وحشة. هي دي المرحلة بتاعة ايه؟ ربنا بيقول عليها لكي لا تأسوا على ما فاتكم ولا تفرحوا بما اتاكم. خلاص. لا انت بتأسى على الحاجة
تفوتك ولا انت فرحان بالحاجة اللي جات لك. ليه؟ استوى عندك الدنيا اصبحت حقيرة جدا خلاص خلي بالك الكلام اللي بقوله ده مش مثبط بالعكس ده دافع للعمل ولكن العمل بنية ارضاء الله
مش بنية الكسب الدنيوي بس. ومع الوقت يصبح الكسب الدنيوي عند الانسان اخر حاجة يفكر فيها سواء كسب مادي كسب شهرة كسب اي حاجة. اخر حاجة. انما نمرة واحد اللي الواحد يفكر فيه هو ايه؟ ان هو يعمل عشان يرضي ربنا
ده القلب السليم ده اللي بيوصل له اللي هو بيسموهم اولياء الله الصالحين. مين بقى اولياء الله الصالحين؟ الناس اللي بيتدفنوا تحت القبة الخضرا لا ده ولية لله الصالح ده اللي انت المفروض ان انت ما تحاولش تدور عليه. لانك مش تعرفه. الصلاة والسلام بيقول عليه رب اشعث اغبر
مدفوع بالابواب. يعني ييجي يخش لو سمحت خليك عندك. الناس حتى ما دخلوش. ازا استأذن لا يؤذن له اذا طلب الزواج لا يزوج خلي بالك يعني ده لو اقسم على الله لابره. يقسم على الله ربنا ربنا يعمل اللي هو عايزه
من اولياء الصالحين. طب نلاقيهم فين؟ مش هتلاقيهم دول ما بيتلاقوش. الله! اومال ايه! انت حاول تبقى منهم حاول تبقى كده ازاي بالمجاهدة بالشغل الواجبات بتاعتك ما بقتش خلاص. من النهاردة ما بقاش واجب الدورة الايمانية
ده بقى الورد بتاعي الطبيعي. تحاول بقى تشتغل عشان توصل للمرحلة دي. تبقى انت من اولياء الله الصالحين. تبقي انت من اولياء الله الصالحين ناس كده انا مع بعض ما حدش يعرفهم لكن احيانا بشوف كده ناس طيبة اوي وعلى قدها قوي فراجل كده كان حوالي عشرين سنة باشتغل في شركة
وعم علي بيشتغل ساعي وآآ عنده اربع ولاد انا عارف وتلتمية جنيه راجل راضي اوي وعلى طول مبتسم عمره ما عنده مشاكل عمره ما طلب حاجة من حد جبته مرة كده عم علي ممكن تقعد شوية. قل لي كده وانت عندك اربع ولاد؟ قال اه. في سنة كم؟ في سنة كم؟ ما شاء الله انا عندي واحد في طب
ما شاء الله! تاخد تلتميت جنيه في الشهر! بيشتغل بيتفحت عندنا من ساعة تسعة لغاية اه الساعة ستة سبعة كل يوم في الشركة احمد علي هم بيكافوك ازاي التلتميت جنيه؟ هلال بيكفوا الحمد لله
ده ربنا كريم جدا ده بركة. ربنا بيبارك. بص حضرتك ما هو ربنا بيرزق الناس ببعض. انت لما ابنك بيعيى بتاخده توديه للدكتور تدفع فيزيتا كام ياما بقى من عشرين سنة قلت له خمسين جنيه. كويس. وبيجي له دوا بكم؟ قلت له كمان خمسين جنيه. التيشيرت ازاي؟ قال شفت ازاي؟ يعني مرتب عشر تيام عندي انت دفعتهم بس
جبنا الكحة انا عندي الولد يكح ونأكله لمونة حد عنده حرارة بياخد مش عارف ايه انا الليمونة دي مع ابنك انت ممكن ما تجيبش نتيجة ربنا بيبارك في التلتمية جنيه بتوعي. وانت التلات تلاف جنيه بتوعك بيبارك لك فيهم. وفلان وهكزا. فالراجل حسيت انه راضي رضا شديد. الراجل ده كل ما يحط لي الشاي يقول
شكرا نقول الشكر لله بس الكلمة بحسها طالعة من قلبي مش كلمة وخلاص هي دي النقطة. ان الواحد ممكن يوصل لمراحل يبقى العقيدة دي جواه هو شاربها. بيقول الشكر لله طالعة من جوايا. طالعة من جوايا
فعلا هو ده المهم اني اوصل للمرحلة دي. الايمان يا جماعة بزرة. تتروي بالماية تنبت تكبر من غير البزرة ادلق مية زي ما انت عايز. ما فيش انبات مش هيطلع نبات. طيب. فيه بزرة وما فيش مية مش
اتنبت ومش هتطلع. البزرة لازم تكبر وتنبت. ربنا بيقول سبحانه وتعالى يوم يأتي بعض ايات ربك لا ينفع نفس لا ينفع نفسا ايمانها لم تكن امنت من قبل او كسبت في ايمانها خيرا. يعني الايمان نفسه ينمو
الايمان نفسه ينمو ازاي بقى بالعمل الصالح؟ انا بقول الكلام ده ريش النهاردة في اخر مرة لازم اكلمكم عن ما يسمى في الاسلام. مفهوم الخلاص اللي موجود في جميع الاديان. موجود عندنا ايضا ايه مفهوم الخلاص عندنا؟ ازاي اخش الجنة عندنا بحاجتين؟ الايمان والعمل
الصالح ما ينفعش نعمل دورة ايمانية وما اتكلمش في اخرها عن العمل الصالح ان الايمان لوحده لا يكفي في الاسلام. اديان اخرى يكفي المسيحيين الانجيليين يقول لك ازا امنت انت كده يو ار سيفت. خلاص انت دخلت الجنة
يعني لو امنت بالمسيح دلوقتي خلاص مبروك الاسلام مش كده خالص. في الاسلام تقول لا اله الا الله محمد رسول الله تخش النار برضو امال ايه امال ايه امال اعمل ايه تعمل العمل الصالح. ربنا بيقول الذين امنوا وعملوا الصالحات. خلي بالك بقى الاسلام تقريبا كده هو الدين الوحيد في العالم اللي بيضمن
اتباع النار عشان تبقوا عارفين ازا ما عملوش العمل الصالح. ايمان لوحده اذ الناس السربة مطلوب لكنه مش كفاية خالص وده بيهاجمونا به على فكرة المبشرين بيقول لك شوفوا شوفوا انه دين بقى اريح
الدين اللي بيقول لك لازم تعمل اعمال صالحة كتيرة وطول الوقت وبتاع عشان تخش الجنة ولا الدين اللي بيقول لك تؤمن تدخل الجنة؟ انهو اريح طبعا المسيحية اريح. ما فيش شك. مش محتاج كلام. اريح مليون مرة. لكن المهم مش قال واريح. المهم انهو صح
طب ما انا هاقول لك اهو. وقف ما تروحش الشغل من بكرة اقعد في بيتكم ما تقلقش. هيجي لك مرتبك. انا واريح؟ اه طبعا اريح. بس ابقى قابلني بقى لو جا لك حاجة
فالمهم انهو انهو انهو الحق يا جماعة هي القضية قضية ايه؟ الايمان والعمل الصالح. دول جناحين. احنا كل ده كنا بنحاول نشتغل بنربي الايه؟ الايمان عندنا. الايمان بقى هو ايه احنا قلنا مشاعر
فهو اعمال قلوب انما العمل الصالح اعمال جوارح ما ينفعش تعمل عمل الجارحة من غير الايمان. قلنا بزرة بزرة مش موجودة عمال تصب عليها ماية ما فيش حاجة لازم تكون البزرة
حودة فما تعملش اعمال جوارح بدون مشاعر. استغفار ده من عمل الجوارح. قل استغفر الله استغفر الله استغفر الله استغفر الله استغفر الله كده اهو لكن يا سلام خدنا المرة اللي فاتت سيد الاستغفار
اللهم انت ربي لا اله الا انت خلقتني وانا عبدك وانا على عهدك ووعدك ما استطعت اعوذ بك من شر ما صنعت حاسين شعور الندم والتوبة ابوء لك بنعمتك علي وابوء بذنبي فاغفر لي. احسن من مليون مرة استغفر الله استغفر الله استغفر الله استغفر الله استغفر الله
من غير مشاعر توبة وندم. يبقى ازا اعمال الجوارح زي الاستغفار لازم يكون معها عمل قلبي وهو وجود مشاعر التوبة مش موجود حرك مشاعر التوبة والندم وانت بتستغفر. مش كده العملية وخلاص. اصل الناس ايه ده الراجل قاعد ماسك السبحة وقاعد شغال وهو بيتكلم وهو بيعمل
كل حاجة وبيشاور لناسه وبيشوف شغله والسبحة شغالة. انت بتعمل ايه بالسبحة اصلا انت فاكر نفسك بتسبح كده دي كارثة لأ من هنا ورايح كل حاجة هنعملها بفهم كل حاجة هنعملها بتدبر
خلاص تواضع اعمال تواضع. انسان متواضع جدا بيعمل ايه؟ والله بيقف مع الناس البسطاء وبيقعد معهم بيتكلم معهم. وبيطبطب على الفقير وبيعمل لليتيم بيمسح على راس اليتيم دي اعمال تواضع جميلة جدا
بس دي اعمال هل بيصاحبها شعور ان انا لا شيء بدون الله لو مش به صاحبها هذا الشعور طبطب على اليتيم عشان يصوروني. وعشان ابان قدام ما انا عمال اكبر في الصنم بتاعي
حتى الاعمال بتاعت قراءة القرآن واحد بيقرا قرآن. القرآن ليه بتقراه ليه حرك مشاعرك وانت بتقراه حرك ايمانك وانت بتقراه. مش آآ الحمد لله حافز القرآن كله الحمد لله القراءات انا عندي انا حافز معايا اجازة في القراءات خلي بالك بقى ده كل واحد عمال بيكبر السمن بتاعه حتى الاطفال النهاردة مهتمين
بنحفزه والولد يحفز برافو يا حبيبي انت كده احسن من زملائك. برافو يا حبيبي انت عمال تكبر له الصنم بتاعه. انا مع الحفز خلي بالكم ولكن الحفظ زي الصحابة بتمهل مع التدبر
زي الصحابة بالزبط. تعالوا نرجع بقى للاجيال الايه؟ الفالحة ما احنا قعدنا عندنا تلات اجيال في الاول حلو قوي. بعد كده انهيار انهيار. الامة الاسلامية حصل فيها انهيار بجد احنا قعدنا يعني اخر تمنميت سنة ما فيش كتاب عدل اتكتب
يعني في الفترة من الف ومية ميلاديا لالف وتسعمية كده. كله تعبان. حاجات تعبانة. اول تلتميت سنة اختراعات وآآ وتقدم علمي وتقدم آآ شرعي وكله كان مذهل. ومذاهب تطلع بعد كده انحطاط نتيجة ايه؟ الحاجات اللي قعدت تطلع لنا جديد بقى. القرآن بيتقري من غير فهم. كل حاجة من غير فهم. كل
حاجة شغالة خلاص الناس ما بتنفزش ما تفكرش في حاجة تعملها احنا قلنا في اول مرة ان احنا جينا عشان نعمل ايه؟ نهضة للامة نفسها وهنتكلم ده في الاخر النهاردة. اعمال جوارح زي التهادي. واحد بيدي هدايا بيزور ناس اه بيقدم خدمات للناس. دي اعمال
في جوارح جيدة لكن ازا لم يصاحبها شعور الميل القلبي ناحية حد او الحب في الله. يعني ادي هدايا زي ما انت عايزة. بيدي هدايا ما فرقش معه الفلوس كريم اوي
ها؟ لا حرك مشاعر الحب في الله وانت بتدي حد هدية. وانت بتعدي على حد وانت بتزور حد. السيدة عائشة شافت واحد رضي الله عنها شافت واحد بيقرأ القرآن بسرعة. بدون تدبر. قالت ما قرأ هذا وما سكت. لا قرا ولا سكت
ما كتبتش حاجة هو ده. اهم حاجة عندنا القرآن الكريم يقرأ بتدبر وبتحريك مشاعر. عشان ينمي ايماني. ربنا بيقول لك اهو لو انزلنا هذا هذا اسم اشارة للقريب مش ذاك للبعيد لأ هذا يعني ربنا يقول لك دل على مكتبك ده لو انزلنا هذا القرآن اللي على مكتبك اللي قدامك على
لرأيته خاشعا متصدعا من خشية الله يعني فوق بقى اللي قدامك ده بيهد جبال وتلك الامثال نضربها للناس لعلهم يتفكرون. عشان يفكروا. شف قرينا الاية دي كم مرة وتلك الامثال نضربها للناس الناس اللي هم مين؟ جيراني وقرايبي لكن انا لأ
خلاص انا انا ده نازل لي انا الكلام ده. ربنا بيقول لي لو انزلنا هذا القرآن على جبل لرأيته خاشعا. انا اقرأها ازاي؟ لو انزلنا يا فاضل هذا القرآن كده جت انا بقرا الاية اكنها نازلة لي كده. ومفروض
احسب الناس ان يتركوا ان يقولوا امنا وهم لا يفتنون. المفروض تقراه كده. احسب فيصل ان يترك ان يقول امنت وهو لا يفتن. كده في واحد فينا يقراها انها نازلة له. ايه ده! كده يحصل التأثر
الاسلام ابتدأ مشاعر ثم شعائر ثم شرائع في الاخر الشريعة جت. لكن في الاول خالص مشاعر السيدة عائشة رضي الله عنها بتقول انما نزل اول ما نزل منه سورة من المكافئات بتتكلم عن القرآن في حديس طويل اوي. فتقول اول حاجة نزلت من القرآن سورة من المفصل
المفصل هنا اخر اربع اجزاء اللي هي الصور اللي الايات بتاعتها قصيرة فيها ذكر الجنة والنار. حتى اذا ساب الناس الى الاسلام خلي بالك دول كانوا كفار ساب الى يعني رجع الى
ازاي رجعوا للاسلام؟ هم ما كانوا مسلمين اصلا؟ ايوة. ما فيش حد فينا ما اتولدش مسلم اهو كده. بيقول ايه؟ كل مولود يولد على الفطرة ثم ابواه يهودانه او ينصرانه او يمجسانه ما قالش او يمسلمانه
هو اصلا مولود مسلم على الفطرة. دي الفطرة اصلا. دي الوحيدة اللي مش بتسمي على اسم بني ادم. ولا اسم قبيلة ولا اسم منطقة جغرافية دي حطها البني ادمين بعد كده. هم اللي سموه مسيحي على اسم السيد المسيح. وسموه يهودي على اسم قبيلة يهوذا. وسموه بوزي على اسم بوذا. وسموه هندوز هذا
لكن مسلم بالفطرة على اسم مين؟ مش اسم حد. نستسلم لربنا. عندي مولود بالقابلية للطاعة اني اطيع ربنا حتى اذا ثاب الناس الى الاسلام ها نزلت الايات الاول المكية. بتتكلم عن الحلال والحرام ابدا خالص
عن الجنة والنار بتتكلم في العقيدة بتحرك المشاعر وبعدين نزل الحلال والحرام. ولو نزل اول شيء لا تشربوا الخمر لقالوا لا ندع الخمر ابدا في الوقت ده لو كان نزل لهم ما تشربوش خمرة كان قال لك لا يمكن
لكن لا الاسلام اشتغل على المشاعر الاول زبطها وخلى الانسان مستعد انه يتقبل الاوامر بعد كده. في الوقت ده كان الصحابة والصحابيات بيشربوا الخمرة محرمة بعد الهجرة بعدة سنوات. اعتقد ست سنوات يقال ان اربعة او ستة. متخيلين! متخيلين
ما كانش الصوم اتفرط كمان والصوم كان مفروض في سنة اتنين آآ هجرية. يعني لغاية اتنين هجريا كان الصحابي او الصحابية يصحى سبعة تمانية رمضان يشرب خمر ايه رأيكم بقى لا الخمرة كانت اتحرمت ولا الصوم كانت فرض. لكن المشاعر كان شغالة القرآن بيهز فيها وبيزبطها. ولو
منازلة لا تزنوا لقالوا لا ندع الزنا ابدا. لقد نزل بمكة على محمد صلى الله عليه وسلم. واني لجارية العب بل الساعة اعيدهم والساعة ادهى وامر. وما نزلت سورة البقرة والنساء الا وانا عنده. يعني بعد ما اتجوزتوا في المدينة
خلاص نزلت بقى البقرة والنساء نزلت الاوامر نزلت لكن ما نزلتش في الاول عشان الناس اللي عايزة تلتزم في اول حاجة بتدور عليها الحاجات الظاهرية او الحاجات المزهرية او الحاجات اللي هي الابتعاد عن
ايوة صح لازم ابتعد عن المحرمات. ولكن اشتغل على المشاعر بتاعتك وعلى الايمانيات. انا فاكر كويس جدا. واحدة من سنة ونص كده من كولومبيا جت واتعرفت على الاسلام واسلمت وهي ماشية ما اعرفش مين الله يسامحه. راح جايب لها جمعية اسمها جمعية تبليغ الاسلام بتوزع كتب عن الاسلام بالانجليزي. راح يجيب لها كمية كتب ومديالة. فمنهم
كتاب اظن اسمه اللي هو كتاب حلو قوي يعني اسمه آآ آآ فقه فقه الاقليات المسلمة هي الست مش اقلية ده هي الوحيدة اللي مسلمة في بلدها يعني في في البلد اللي هي فيها في المدينة اللي فيها ما تعرفش مسلمين تانيين خالص. ولسه مسلمة طازة. راح راح مديها كتاب في
فيستة الحلال والحرام. كل المحرمات قد كدهو. هي راحت راح كبري ايميل. قالت لي انا خارجة. خلاص مش قادرة. ما اقدرش. ما اقدرش على ده كله ارجوك عندكم الحاجات بتعمل ريسايكلينج بيبرز قالت لي اه قلت لها حطي الكلاب ده في حاجة مليون ما لكيش دعوة به
خالص. اشتغل واحدة واحدة. نشتغل على الايمان دلوقتي. انت دلوقتي فريضة الوقت. والله انا المسلم الجديد دوه رمضان داخل اعلمه فقه الصيام لكن ما لوش لزوم لو هو واحد اسلم بعد رمضان نعلمه فقه الصيام دلوقتي
لما نبقى نوصل للصوم. لكن اهم حاجة فقه الطهارة الصلاة وهكزا. فناخد الناس بالراحة واحدة واحدة وربنا عليه الصلاة والسلام اسف. هو اللي قال كده وسيدنا معاذ هو بيبعتوا اليمن قال له ستذهب الى قوم اهل الكتاب
فاعلمهم ان لا اله الا الله واني رسول الله فان قبلوها فاعلمهم ان الله قد افترض عليهم خمس صلوات في اليوم والليلة فان صلوها فاعلمهم ان الله قد افترض عليهم صدقة تؤخذ من اغنيائهم فترد الى فقرائهم. كل شيء شوية شوية بالتدريج
بس خلي بالك ابدأ بلا اله الا الله محمد رسول الله ابدأ بايه؟ الايمان. ابدأ بالتوحيد. فده مسألة مهمة جدا شف الرسول عليه الصلاة والسلام لما كان بمناسبة الكلام على الاطفال عشان احنا بنقول الطفل بنجيبه نقعد نحفزه قرآن ونحفزه قرآن وكأن هو ده اللي هيصلحه
يفهم صلى الله عليه وسلم بيعلم طفله ازاي. يا غلام اني اعلمك كلمات احفظ الله يحفظك احفظ الله تجده تجاهك. اذا سألت فاسأل الله. واذا استعنت فاستعن بالله. ده طفل
خلي بالك اتقال له كده استعين بربنا وتطلب من ربنا. واعلم ان الامة لو اجتمعت على ان ينفعوك بشيء لم ينفعوك الا بشيء قد كتبه الله لك وان اجتمعوا على ان يضروك بشيء لن يضروك الا بشيء قد كتبه الله عليك. رفعت الاقلام وجفت الصحف
يعني ما تخافش من حد ابدا. الكلام ده بيقوله لطفل انت بقى عبارة عن نتيجة. عارفين نتيجة الحيطة كله بيتشد منها ورقة. تشد منها ورقة. تشد منها وقت ما تخلص
هو الواحد منا عبارة عن نتيجة شد مننا ورق كل يوم لغاية ما نخلص. تحط في دماغك كده ان هناك لقاء يقترب كل يوم زبط نفسك ما نتقابلش تاني بعد النهاردة
بنتقابل بقى في الدار الاخيرة ربنا يجمعنا ان شاء الله في مقعد صدق عند مليك مقتدر كلنا مع بعض. لكن انت عبارة عن نتيجة بيتشد منها ورق كل يوم ما تفرحش اوي ان في ورقة ضاعت. اه اتشدت
زبط نفسك على ان هناك لقاء يقترب لان هو لازم تتذكر الموت يوميا. وانت بتشد نتيجة وانت بتبص في التاريخ اعرف ان في يوم نقص من عمرك الحق بقى زبط اللي جاي
واجباتنا مش واجبات بقى الدولة الايمانية خلاص. ده بقى الورد بتاعنا. عشان نحو قلبنا عشان نكمل في الرحلة بتاعتنا نحو نحو يقظة القلب التامة عشان اوقف قلبي. نمرة واحد قراءة القرآن بتدبر. منوع وقلنا
ممكن ممكن مرة كل اسبوع مرتين في الاسبوع مش قادر النهاردة امسك المصحف انا قريت كتير امبارح مسلا او كده هو بعضنا احيانا بعض ممكن يحس بحاجة زي كده يسمع
وتسمع بصوت تسمع لحد صوته آآ هادي ما يكونش بينغم اوي بحيس ياخدك آآ النغمة عن التدبر وفي نفس الوقت يكون بيقرأ ما يقرأش حذر مش بيقرأ بسرعة يقرأ بالراحة عشان يديك فرصة تتدبر المعاني الكلام
ماشي؟ وارد. يبقى قراءة القرآن يوميا. مش هقول لك ساعة. لا. فيكم ناس ممكن تاخد اكتر من كده انا بتكلم ان الساعة ده ده فينا ناس انشغلت عندها امتحانات عندها بتاع نص ساعة
هات لي نص ساعة قال له اه نص ساعة اعتبر يا سيدي ان اليوم بقى تلاتة وعشرين ساعة ونص. خلاص؟ النص اهي بتاعة ربنا يقطع بها خلاص الصلاة من هنا ورايح بخشوع هسألك سؤال مين فيكم رجع واتفرج على المحاضرة عمل بحث محاضرة تروح الصلاة
هسألكم سؤال بعد ما اتفرجتوا عليها حسيتوا ان الصلاة فرقت ولا لا فرقت ومن المرة اللي كان فيها هنا. من فضلكم روحوا اتفرجوا على محاضرة اسمها روح الصلاة وصلي من هنا ورايح بخشوع حتى قراءة قرآن هتبقى بتدبر صلاة هتبقى بخشوع هو كده. ايه المشكلة
خلينا نرجع زي الاجيال التلاتة الاولى بقى. احنا ايه اللي خلانا ماشيين في في اللي احنا فيه ده هنصلي بخشوع من هنا ورايح. الالحاح في طلب القلب السليم من الله
الاذكار بتاعتنا. اذكار الصباح واذكار المساء. ايه اجمل في الدنيا ان الواحد يفتح عينه الصبح على اصبحنا واصبح الملك لله. والحمد لله لا شريك لا اله الا انت واليك نشور. اصبحنا على فطرة الاسلام. اللهم ما اصبح بي من نعمة او باحد من خلقك فمنك وحدك لا
لا شريك لك. ايه اجمل في الدنيا ان انا انهي يومي امسينا على فطرة الاسلام؟ امسينا ايه الجمال ده ليه ازاي نسيب ده ؟ اذكروني اذكركم. في اللحظة اللي هتذكر فيها ربنا هيذكرك بالاسم. ازاي تسيب ده
هو ده النظام اللي هو رايح بعمل مكالمة الصبح مكالمة بالليل. الازكار دي غير المكالمات الخمسة التانيين. ده غير شوية مكالمات نوافل كده. اه طول الوقت باكلمه انا بحبك ليه؟ هفضل اتكلم فيه
احبه حبيبي ما هو لازم نعلي الحب عندنا يطغى. حب ربنا. الدعاء المناجاة. الكتاب على فكرة قلت لكم عليه المرة اللي فاتت محمد جابه على فكرة اللي هو بتاع محمد موسى عقيل الشريف. الدكتور محمد اسمه تسبيح ومناجاة وثناء على ملك الارض والسماء. رائع جميل في امسلة من
المناجاة بتاعة الرسل بتاعة الصالحين جميل كده جميل يعني. التأمل والنزر في خلق الله. مش بس تقوم انا ماشي. ما انا على يوتيوب انا مش عارف بتفرج على كانت خطبة جمعة عن الالحاد وكده وكان الشيخ بيتكلم فيها بيناقش كتاب
بتاع آآ ريتشارد دوكنز اللي اسمه آآ في السيلفي الجين. فجه اتكلم عن آآ بيتكلم عن الغريزة فاتكلم عن نوع من الحشرات اسمه ذا فلاتيد بوج وهو بيتكلم واتكلم عنها وازاي بتعمل كزا بالغريزة وبتاع وهو بيتكلم في الداخل وجايبها. بجوجل
بتاع ده باليوتيوب. وشفت فعلا نوع من انواع حشرات لها لون جميل قوي. ولما بتقف وبتقف على الفرع بشكل معين فتحس ان هي وردة جميلة. لو قربت منها تطير الحشرات دي. ولما ترجع تتجمع تتجمع بنفس الترتيب ده فتحس انها
فردة مين علمها كده فين الغريزة دي ؟ لا يمكن ده يكون بالتطور. لا يمكن ان التطور معناه ان انت بتبعت الجين للجين اللي بعده عشان يتعلم منه. طب ما هو النملة الشغالة
اللي هي نهايتها انها بتموت. ما ما بعتتش الجين بتاعها للي بعدها. مين علمها ان هي في النهاية؟ لازم بعد ما يحصل تلقيح للملكة تقتل كل الذكور عرفت منين؟ في حاجة اسمها الغريزة مغروزة
غريزة جاية من مغروزة فالكلام ده يخليني وانا قاعد بتأمل في خلق الله وافتكر اية واحدة بس. صنع الله الذي اتقن كل شيء شيء كل شيء متقن نيجي بقى نهاية الدورة. انا اول ما ابتدينا قلنا احنا بنحاول نغير ايه؟ الامة كلها
انت مش هتقدر تغير الامة من غير ما تغير نفسك الاول. فده اللي احنا بنعمله دي دورة تربية ايمانية. اتحطنا فيها على اول طريق الايمان لسة فيه تربية عقلية تطلب العلم تنمي نفسك تنمي عقلك. ولسه فيه تربية نفسية عشان ما تبقاش انت عندك صنم جواك بتعبده. عشان ما تبقاش انت فرحان وفخور بنفسك
فانت بتنمي الفرد المسلم. صفات الفرد المسلم دي اللي كان زكرها الشيخ حسن البنا انه يكون قوي الجسم. متين الخلق مثقف الفكر قادرا على الكسب سليم العقيدة صحيح العبادة مجاهد
اذا لنفسه بيجاهد نفسه ها حريصا على وقته منظما في شؤونه نافعا لغيره. ازا بقى عندنا الفرد المسلم هيبقى عندنا مع الوقت الاسرة المسلمة. لان انت مطلوب من كل واحد فيكم يرجع بقى النهاردة يبلغ
انا اشتغل على زوجتي في البيت على ولادي على اخواتي على امي على ابويا يا جماعة لما خلونا نقرب من القرآن شوية الناس اللي بيقرا قرآن طب تعالي نجعل نقرا قرآن ويبتدي ننمي عند الناس حب قراءة القرآن وبتدبر
فلما انا انمي افراد مسلمين يبقى عندي يصبح عندي بعد كده ايه اسرة مسلمة وده بداية النهضة بيتكلم في ايه يا شيخ حسن البنا بتبني الفرد المسلم ثم بعد كده يبقى عندك فالاسرة المسلمة
عدة اسر مسلمة تعمل ايه؟ مجتمع مسلم مجتمع مسلم يتقبل بعد كده حكومة مسلمة الناس مش قادرة تتقبل حكومة مسلمة يا جماعة ما الناس مش قادرة نمي ادع الناس ادعي الناس خلي الناس تطلب بنفسها
فالحكومة المسلمة فالدولة الاسلامية هيطبق فيها الشريعة والناس هي اللي عايزة خلي بالك وعلى رأسي كده يقول لك الخلافة الاسلامية. الخلافة الاسلامية دي النهاردة بقت كلمة مم يعني الواحد بيتكلم في الخلافة الاسلامية يبقى انسان مجنون. يا سيدي انس كلمة خلافة الاسلامية خالص
كلمة حتى خلافة اسلامية دي مش منصوص عليها. نتكلم على وحدة المسلمين. لو ناس تسعى لوحدة الدول الاسلامية. زي الاتحاد الاوروبي كده في حاجة اسمها الاتحاد الاسلامي. كيان قوي اقتصاديا وسياسيا وحش
تلام على زلك فيه لزلك الشيخ حسن البنا بص اللي عنده كانت عالية ازاي. قال لك سيبك بقى خلافة اسلامية ايه الخلافة الاسلامية اخر ميتين سنة كانت بيسموها الرجل اوروبا
مريض احنا عايزين استازية العالم يعني ايه؟ يعني يستعيد المسلمين كرسي الاستازية. نتقدم علميا واحنا اللي نعلم الناس. ونعلم العالم وييجوا يتعلموا عندنا. مش احنا بنتعلم ايه ده! ده حلم! ايوة ما انت لازم تحلم. قالها مين دي
حسن البنا قبله بخمسين سنة. قايلها. قال لك حقائق اليوم هي احلام الامس واحلام اليوم هي حقائق الغد وما زال في الوقت متسع. يعني اللي ما بيحلمش مش هيبقى عنده مستقبل
فالراجل كان بيحلم باستازية العالم. هو ده الصح. حط لنفسك هدف كبير قوي واحلم به وامش انك تطبقه. ففي النهاية خالص كل الدورة اللي بنعملها دي عشان تنهض امتنا يبقى احنا لازم نكمل خلي بالك بقى اصبح ده حمل زيادة على كتفك دلوقتي. ما اصبحش وارد انك تتراجع وتكسل وتتوقف عن واجبات
وعن اورادك. لان انت لبنة بتبني بها نهضة امتك. كفاية بقى عصور الزلام اللي احنا عايشين فيها نرجع بقى للنهضة مرة اخرى. ونفتكر ان سبيل النهضة هو ان الله لا يغير ما بقوم حتى يغيروا ما بانفسهم
اقول قولي هذا واستغفر الله لي ولكم. فيستذكرون ما اقول وافوض امري الى الله. انا كل اللي بطلبه منكم انكم ما ما تنسونيش في الدعاء اسناء هذه الايه؟ الواجبات. افتكرتوني مرة كده في السجود يبقى حلو. مرة في عمرة مرة في ايه؟ في حج يبقى كويس. تفتكروني في الدعاء